Publication: Magyar Közlöny
Issue: MK-2011-117 (Year: 2011, Number: 117)
Era: contemporary
Section: pontforrások kibocsátási határértékeirõl szóló 4/2011. (I. 14.) VM rendeletben a PM10-re elõírt légszennyezettségi
Paragraph Index: 594

2012. december 31. Az intézkedés költségkihatásai: Az intézkedés költségvonzata az elõkészítés, a bevezetés és az üzemeltetés tételeibõl tevõdik össze. A szabályozási környezet kidolgozása, a hazai alkalmazás feltételeinek meghatározása és a segédkönyv elkészítésének költsége megközelítõleg 25 millió forintban határozható meg. A bevezetés költségei közvetlenül az önkormányzatokat terhelik, azonban a LEZ létesítéséhez EU-s támogatások vehetõk igénybe. Amennyiben a LEZ úgy kerül kialakításra, hogy az EURO V-nél rosszabb normának megfelelõ tehergépkocsik és nem menetrendszerinti autóbuszok után díjat kell fizetni, akkor ez számottevõ bevételt jelenthet az érintett önkormányzatok számára. Az intézkedés PM10 szennyezéscsökkentési potenciálja: Az intézkedés révén elérhetõ PM10 szennyezéscsökkenés a zónán belüli korábbi terheléshez viszonyítottan a behajtási korlátozás szigorúsága függvényében 5–25%. 2. Fõ- és mellékutak forgalomcsillapítása A fõ- és mellékutak forgalomcsillapításával az útfelületen lerakódott PM10 felkavarása csökkenthetõ, emellett a forgalomcsillapításnak más kedvezõ hatásai is vannak: csökken a balesetveszély, a zaj, nagyobb biztonságban érzik magukat az utcán az emberek, különösen a gyerekek és az idõsek. Az egyes fõ- és mellékútvonalak forgalomcsillapításával kapcsolatos döntéseket elsõsorban az önkormányzatok hozhatják meg, a kormány pedig a következõkkel segítheti a megvalósításukat: – tájékoztató anyagok elkészítése és terjesztése, – az intézkedéseket elõsegítõ szabályozás áttekintése, – a vonatkozó pályázatok elõnyben részesítése. Felelõs: közlekedésért felelõs miniszter helyi önkormányzatokért felelõs miniszter környezetvédelemért felelõs miniszter Határidõ:

Source: https://magyarkozlony.hu/hivatalos-lapok/9c348dc0918924b737f5e61d1647a3b175f2e316/dokumentumok/8494ab4d1b91927955169994e9dd0d93eeb280f2/letoltes